
Mă numesc Ofelia Boacă și locuiesc într-un sat împreună cu soțul și cei doi prunci. De 3 ani, ador să fac și să mănânc pâine integrală cu maia, împreună cu toată familia mea. Nu am mai consumat niciun alt fel de pâine în acești ani, și suntem bucuroși că putem să ne facem propria pâine aerată, sănătoasă, și enooorm de gustoasă!! Desertul meu preferat este pâine integrală cu maia mâncată alături de un pumn de nuci hidratate și de un pumnișor de căței de usturoi - o combinație fenomenală pe care o mănânc aproape zilnic!

CE ESTE AȘA DE SPECIAL la pâinea cu maia?

Pâinea cu maia este o minunată aventură! Făcută doar din făină, apă și sare, cu un scurt frământat, ceva împăturiri, o fermentare suficientă, este aproape incredibil că poate rezulta o pâine bine crescută, gustoasă și mult mai sănătoasă, care o întrece cu mult pe cea cu drojdie comercială. Mai exact, această pâine se face în două etape:

1. Se crește și se menține cultura de maia;

2. Se face pâinea propriu-zisă. Simplu, nu-i așa?

Maiaua este un produs viu, făcut dintr-un un amestec de făină și apă, lăsată să fermenteze la temperatura camerei, fiind împrospătată în fiecare zi cu aceleași ingrediente timp de 7-10 zile. Ulterior, se obține maiaua, care poate fi folosită ca și agent de creștere al pâinii. Pentru a vă asigura perpetuarea maielei, este nevoie să o hrăniți (împrospătați) zilnic cu apă și făină. Ea conține drojdii sălbatice și bacterii benefice (ca de exemplu, lactobacilii). Lactobacilii sunt veri ai bacteriilor care ajută iaurtul să  fermenteze, și pe care le găsiți și în suplimentele destinate sănătății microflorei intestinale.

A face pâine cu maia nu este numai un hobby folositor, dar și o continuă fericire crescândă care bucură toate simțurile, și anume: mirosul (aromele maielei, aromele aluatului și ale pâinii), văzul (este minunat când vezi bulele de gaz din aluat sau pâinea cum crește în cuptor), auzul (cum se aude când se sparg bulele de gaz când dai formă sau sunetul minunat al pâinii proaspăt coapte sau cum se aude clipocitul apei care clocotește în tava din cuptor), pipăitul (când dai formă pâinilor, când frămânți și faci împăturiri, ce frumos se simte glutenul!), gustul (este uimitor, pentru că în viață mea n-am gustat așa ceva - atât este de gustos, încât aș manca non-stop numai pâine cu maia). Dumnezeu, Stăpânul, fie lăudat pentru o astfel pâine! El mi-a descoperit minunea asta cu maia! 

De ce nu mai mănânc pâine din comerț și nici măcar pâine făcută în casă, cu drojdie comercială? Pentru că am găsit ceva mai bun - pâinea cu maia! Când mergeți în piață, ce cartofi cumpărați? Cei mai buni, nu-i așa? Dacă aveți de ales între un soi potrivit de bun și un soi foarte bun de cartofi, ce alegeți? Desigur că fiecare ar vrea ce este mai bun din ce este mai bun. La fel și cu pâinea. Dacă am de unde alege, de ce să nu aleg?

Printre beneficiile pâinii cu maia, se numără următoarele:

− se digeră mai ușor datorită bacteriilor benefice din maia care au timp să desfacă nutrienții în particule mai mici și mai ușor de digerat. De exemplu, celuloza (mai ales cea din tărâțe), dar și amidonul sunt transformate în particule mai mici. De asemenea și glutenul este transformat în aminoacizi fiind, astfel, mai tolerat de organism, iar efectele lui inflamatoare fiind mult diminuate;

− conține mai puțin amidon (deoarece este mâncat de microorganisme), deci nu îngrașă, ci doar normalizează greutatea;

− nu favorizează obezitatea deoarece are un indice glicemic mult mai mic;

− conține nutrienți cu o rată mai mare de absorbție datorită inhibării în mare parte a acidului fitic din cereale, deci pâinea cu maia, este mai hrănitoare decât pâinea cu drojdie comercială;

− este un bun prebiotic (probioticele maielei mor în cuptor, dar prebioticele supraviețuiesc hrănind microflora noastră). Deci oprește candida, în vreme ce drojdia comercială o favorizează.

− dacă este făcută cum trebuie, rezistă peste 7 zile păstrată corespunzător, devenind tot mai gustoasă, mai nutritivă și aromată, pe zi ce trece, deoarece are un pH mai mic decât pâinea cu drojdie obișnuită;

− nu provoacă alergii;

− nu balonează, precum pâinea obișnuită;

− nu va mai trebui să cumpărați drojdie din magazin.

Când foloseam o astfel de drojdie, de multe ori nu găseam nicăieri să cumpăr (la începutul pandemiei), și eram îngrijorată la gândul că nu o să avem cu ce face pâine. Acum nu-mi mai bat capul cu asta.

− e mult mai aromată și sănătoasă decât pâinea obișnuită;

− aveți onoarea să mâncați o pâine antică. Multe lucruri vechi sunt mai bune decât cele noi. Nu putem spune că toate lucrurile vechi sunt rele, la fel cum nu putem spune că toate lucrurile noi sunt bune. Depinde de acele lucruri. Dumnezeu ne-a dat două emisfere cerebrale să gândim cu ele. Slavă Lui!

− aveți ocazia s-o faceți cadou altora. Avem nevoie să ne exersăm altruismul, nu să păstrăm doar pentru noi.

[image: image]

RAMURI LIRICE

[image: image]

[image: image][image: image]

	[image: ]
	 	[image: ]


[image: ]

​Andra-Adelina CUCU

CUCU ANDRA-ADELINA este o poetă tânără, de 22 de ani, născută cu o pasiune pentru scris. Deși a ales o carieră în domeniul tehnic, dragostea pentru poezie a rămas mereu o constantă în viața sa, un refugiu unde își exprimă sentimentele și gândurile cele mai profunde. Anul 2020 a marcat un punct de cotitură în drumul ei literar. Inspirată de propriile experiențe și de frumusețea lumii din jur, Andra a început să scrie poezii cu o seriozitate și o dedicare sporite. 

TIMP

Stelele apun sub un greu nor de jad

Se aprind și mistuie ca flăcările din iad

Timpul s-a oprit în loc, lângă ceasul de pe zid

și clipele ni se scurg, infinite, într-un vid

Mi-aș dori să pot să fug și de ele să m-ascund,

dar în goana după ele, în neant, eu mă cufund

să le prind cum se strecoară printre oameni, printre spini

printre inimi putrezinde, printre ochi plini de venin

Nemurire

Aș fi vrut să nu fiu eu și să mă schimb

cât încă pot, să înțeleg

că oamenii sunt existențe efemere

care te-alungă sau te-aleg

ca niște păsări care zboară

sub neagra boltă a cerului.

Când îți e bine, te-nconjoară

și-i dau viață sufletului

când te simți rău, se eschivează

prin flăcări se strecoară reci

și neatinși ei navighează

spre alte existențe seci

nu mai am lacrimi să mai plâng

și nici putere să mai cred

nu mai e mult până mă frâng

sub a lor ură, nu cedez

pentru-a lor clipă de plăcere

am luat din timpul meu mai multe

și, ca s-alin a lor durere,

strigătele mele... mute,

m-am aruncat într-un neant

ca să le-ascult problemele.

Și-acum, când golul mă înghite,

muze îmi sunt doar stelele;

m-am aruncat pe mine la gunoi

și mi-am vărsat amarul printre foi

când inima se transforma în sloi

și lacrimile se conturau în ploi

când mii de săgeți otrăvite

îmi străpungeau conștiința

și mii de cuțite-nvechite

înjunghiau bunăvoința.

Nici realitatea nu e reală,

așa cum ni se spune des.

Ființă cu ochi vii, dar goală

bătând la porțile lui Hades,

cât m-am rugat să nu devin

soră cu iarna și cu nemurirea!

Cât s-au rugat să îmi revin!

dar luna și-a găsit pieirea...

Armament

în valuri de furtună și-n zgomot de motor

săgețile răsună, pe câmp, asurzitor

în aer de năpastă, ca ghimpele în coastă

stă demonul la masă, cu îngerii în casă

pentru cei slabi cu duhul, așa cum este omul

răul e pansament, lăsat în testament

căci picurii de ploaie și lacrimile șiroaie

păcatele le spală, dar pe îngeri nu-i înșală

iar timpul vine, trece, trecutul uită să plece

ca un proiectil, rămas

